system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Bătești, Timiș?
assistant
Bătești este un sat ce aparține orașului Făget din județul Timiș, Banat, România. Are o populație de 503 locuitori (2002).

Localizare 
Băteștiul este un mic sat amplasat în estul județului Timiș, lângă orașul Făget, de care aparține. Distanța dintre cele două localități este de circa 2-3 km.

Istorie 
Urme despre existența acestei localități datează din secolul XVI, când aparținea de județul Hunedoara. Apare menționată într-un document din 1597 prin care Sigismund Bathory dona localitatea lui Ștefan Török. Din 1617 aparține de județul Timiș și prin donație aparține lui Stefan Bethlen. În hotarul satului a existat mai demult un al sat, Vădani. Biserica ortodoxă de lemn, monument istoric, a fost construită în jurul anului 1700. De-a lungul perioadei de ocupație austro-ungară a Banatului, s-a numit Battyest.

Populația 
Localitatea a fost din totdeauna locuită de români, creștini ortodocși. La ultimul recensământ, au fost înregistrați 503 locuitori, din care 499 români. De altfel populația satului din ultimul secol a oscilat foarte puțin în jurul cifrei de 500.

Obiective turistice 
 Biserica de lemn "Cuvioasa Paraschiva", monument istoric. Construită, conform tradiției, în sec. XVI, dar înnoită în sec.XVIII-XIX, biserica are plan dreptunghiular, absidă poligonală și un mic turn-clopotniță pe pronaos. Picturi murale din 1783.

Personalități locale 
 Diodor Nicoară (n. 2 septembrie 1942), dirijor.
 Ion Căliman (29 martie 1948), poet, senator.

Bibliografie 
 Ioan Lotreanu, Monografia Banatului, Institutul de Arte Grafice „Țara”, Timișoara, 1935

Legături externe 
 Biserica de lemn "Cuvioasa Paraschiva" 
 Anuarul Socec al României Mari, 1924-1925 - de la Biblioteca Congresului S.U.A.

Imagini 

Bătești, Făget
Bătești, Făget